Source: http://www.jona.sk/tag/komunita/page/2/
Timestamp: 2019-09-21 16:12:01+00:00
Document Index: 1761176

Matched Legal Cases: ['§ 50', '§ 50', '§ 52', '§ 50', '§ 50', '§ 50', '§ 47', '§ 50', '§ 52']

komunita Archives | Page 2 of 2 | JÓNA
Podporte nás 2% z dane z príjmu
JÓNA, n.o. podporuje programy a aktivity vo Vranove nad Topľou aj vďaka podpore z 2% z dane z príjmu. Investujte späť do svojej komunity a podporte nás.
Údaje potrebné k asignácii dane v prospech Neziskovej organizácie JÓNA:
IČO: 36 167 967
Obchodné meno (názov): JÓNA, n.o.
PSČ: 093 01
kolónku SID ponechajte prázdnu
Do 15. februára 2018 požiadajte zamestnávateľa o vykonanie ročného zúčtovania zaplatených preddavkov na daň.
Do 30. apríla 2018 doručte na svoj daňový úrad (vyhľadanie adresy):
Povinné – Potvrdenie o zaplatení dane. Zamestnávateľ Vám ho vystaví na požiadanie (nájdete tam dátum zaplatenia dane a výšku dane (pre poukázanie 2% musí byť výška zaplatenej dane vyššia ako 150 €), pre poukázanie 3% musí byť výška zaplatenej dane vyššia ako 100 €). Táto suma musí byť minimálne 3 €.
Povinné – Vyhlásenie o poukázaní podielu zaplatenej dane z príjmov fyzickej osoby. Vystavujete si ho sami, doplňte údaje za seba.
Dobrovoľné – Potvrdenie o Vašej dobrovoľníckej činnosti (ak ste ju v roku 2017 vykonávali v rozsahu minimálne 40 hodín). V tomto prípade môžete poukázať 3% – výška zaplatenej dane musí byť vyššia ako 100 €.
Vo vyhlásení môžete určiť len jedného prijímateľa podielu zaplatenej dane s uvedením príslušnej sumy (§ 50 ods. 6 písm. b) ZDP),
2. Fyzická osoba / SZČO
Dôležité dátumy, tlačivá a postup:
Do 31. marca 2018 doručte na svoj daňový úrad (vyhľadanie adresy)
Povinné – príslušné daňové priznanie pre fyzické osoby typu A alebo daňové priznanie pre fyzické osoby typu B (pre poukázanie 2% musí byť výška zaplatenej dane vyššia ako 150 €), pre poukázanie 3% musí byť výška zaplatenej dane vyššia ako 100 €). Táto suma musí byť minimálne 3 €. Obe tlačivá obsahujú príslušné kolonky, do ktorých vpíšete údaje z tejto stránky. Dôležité je, aby ste do tohto dátumu aj uhradili daň z príjmov. Vyplníte vyhlásenie na poukázanie podielu zaplatenej dane priamo v príslušnej časti daňového priznania v lehote na podanie daňového priznania. K poukázaniu podielu zaplatenej dane do výšky 2 % nepredkladáte žiadne doklady k daňovému priznaniu.
Dobrovoľné – potvrdenie o Vašej dobrovoľníckej činnosti. V tomto prípade môžete poukázať 3% z výšky zaplatenej dane, ktorá musí byť vyššia ako 100 €. K poukázaniu podielu zaplatenej dane do výšky 3 %, t.j. ste v zdaňovacom období, ktorého sa vyhlásenie týka, vykonávali dobrovoľnícku činnosť podľa osobitného predpisu počas najmenej 40 hodín v zdaňovacom období, ste povinný predložiť o tom písomné potvrdenie podľa osobitného predpisu (zákona č. 406/2011 Z. z. o dobrovoľníctve).
Poukázať podiel zaplatenej dane do výšky 2 % (3 %) môžete vtedy, ak ste súčasne splnili tieto podmienky:
nemáte do lehoty na podanie daňového priznania nedoplatok na dani z príjmov, pričom daň za zdaňovacie obdobie, za ktoré podávate vyhlásenie, ste zaplatili v lehote na podanie daňového priznania, ak podávate daňové priznanie, ani povolený odklad platenia dane a ani povolenie platenia dane v splátkach (§ 50 ods. 6 písm. a) a § 52zg ods. 4 ZDP). Ak suma dane na úhradu vypočítaná v daňovom priznaní je nižšia alebo rovnajúca sa 5 eur, ktorú nie ste povinný uhradiť, táto suma sa nepovažuje za daňový nedoplatok,
vo vyhlásení ste určili len jedného prijímateľa podielu zaplatenej dane s uvedením príslušnej sumy (§ 50 ods. 6 písm. b) ZDP),
podiel zaplatenej dane je najmenej 3 eurá, pričom za zaplatenú daň sa považuje zaplatená daň znížená o daňový bonus (§ 50 ods. 1 písm. a) ZDP).
Do 31. marca 2018 – posledný termín na podanie daňového priznania pre právnické osoby. V rámci daňového priznania sa poukazujú aj 2% z dane.
Právnická osoba môže poukázať prijímateľom, ktorých si sama vybrala zo zoznamu prijímateľov podiel zaplatenej dane do výšky 2%, ak táto právnická osoba darovala najneskôr do lehoty na podanie daňového priznania finančné prostriedky najmenej vo výške zodpovedajúcej 0,5% zaplatenej dane ním určeným daňovníkom nezaloženým alebo nezriadeným na podnikanie na účely vymedzené v § 50 odseku 5 zákona o dani z príjmov. Ak právnická osoba neposkytla tieto finančné prostriedky ako dar, je oprávnená poukázať prostredníctvom daňového priznania určeným prijímateľom podiel zaplatenej dane len do výšky 1%.Tento postup sa uplatnil prvýkrát pri poukázaní podielu zaplatenej dane po 31. decembri 2015.
Podiel zaplatenej dane sa zaokrúhľuje podľa § 47 ods.1 zákona o dani z príjmov a je najmenej 8 eur pre jedného prijímateľa.
Správca dane poukáže podiel zaplatenej dane prijímateľovi uvedenému vo vyhlásení, ak sú splnené nasledovné podmienky (§ 50 ods. 6 ZDP a § 52zg ods. 5 ZDP):
daňovník nemá do lehoty na podanie daňového priznania nedoplatok na dani, pričom daň za zdaňovacie obdobie, za ktoré podáva vyhlásenie, zaplatil v lehote na podanie daňového priznania. Daňovník nemá povolený odklad platenia dane, ani povolenie platenia dane v splátkach;
daňovník vo vyhlásení určil ako prijímateľa jednu alebo viac právnických osôb, ktorým môže byť poukázaný podiel zaplatenej dane s uvedením príslušných súm, najmenej vo výške 8 eur pre jedného prijímateľa.
Filed Under: Aktuality, K-Centrum, MC Slniečko, Naši partneri Tagged With: JÓNA, K-Centrum, komunita, MC Slniečko, partnerstvá, podpora